|Oro Offroad ajalugu ulatub 2009.aasta algusesse, kui Põlvamaal, Orava vallas, Oro külas toimunud „Jõulusafari“ osalejatele korraldati väike jõukatsumine. Kasutusel oleva ja orus asuva raja edaspidine arendamine Toomas Landi eestvedamisel, võimaldas 2012.aastal toimunud „Jaanisafari“ käigus panna proovile osalejate sõiduoskuse ning sõidukite võimekuse. Positiivne tagasiside aga suunas mõttele muuta üritus iga-aastaseks Jaanipäeva paiku toimuvaks võistluseks.


Kuna tegemist on kestvussõiduga, võeti vastu otsus arvata Oro võistlus Eestis korraldatava Eesti MV Offroad Racing´us üheks etapiks.
Sellel aastal toimub võistlus 21.-23.juunini Orava vallas Oro külas ning tegemist on Eesti MV Offroad Racing´us sarja II etapiga, millest võtavad osa Soome, Läti, Venemaa ning loomulikult Eesti paremad osavussõitjad.
Pealtvaatajate meelelahutuse eest hoolitsevad päevajuht, ansambel Vennaskond ning disko hiliste õhtutundideni. Lastele on eraldatud lasteala.